u 


INAUGUHALIS  POLITICO-MEDICA 

DE 

CURA  ct  PRIVILEGIIS 

GRAVIDABUM, 


QUAM 

« 

CO^SENSU  ET  AUCTORITATE 

MAGNIFICI  DOMINI  PRAESIDIS  ET  DIRECTORIS,  SPECTABILIS  . 

\ 

DOMINI  DECANI 

NEC  NON 


CLARISSIMORUM  DD.  PROFESSORUM 

1.  FACULTATIS  MEDICAE  IN  REGIA  SCIENTIARUM 

U:%1V£RN1TATC  IltliXQARlQA, 

UT  RITE  CONSKQUAIUR 


DOCTORIS  MEDICINAE 


Theses  adnexae  defendentur  in  palatio  Universitatis. 


- PESTIUl. 

Typis  L a u d e r e r et  II  c c k e n a s t. 


Digitized  by  the  Internet  Archive 

in' 2015 


https://archive.org/details/b22389064 


COLLEGIS  MEIS  CARISSIMIS 


CLARISSIMIS  DOMINIS 

XEOPOLDO  POLITZER 


ET 


MEDICINAE  DOCTORIBUS. 


IN  PERENNE  GRATI  AMMl 


dicat 


AIJCTOR. 


I 


\ i 


I . 


msmm^  mW:  «UKi»:io » 


* 


•A  . . 


vr/lrrof; 


iVlv: 


ioiuoMOa 


. ta 


' « * I .'«r  «I  • 


•:  >a 

uni 


'i 


. V V . 


;j 


, : i.Ai 


‘fi..  . 4tf»; 

V •'  ■ * ' • *''  ; 

) .^  ‘*  • p 


•'  r. 


. ' '■  'v  /'!  4 • ; ' •*'!'  t » ‘ 

'I.*:..:;  " - • ••  ' ’’ 


V 

,■<>  ■ -.^  - 


'J*.  .V;  ^ . ■ Tj 

■f  t \ ^ -“•  • ► •-  * 


•'■  ‘ l 


■t 


'.:  -ii 


iL 


Introductio. 


§.  1. 

f^eminae,  inter  amplexus  amoris  coniugalis , primum  germen , e 
quo  futurus , olim  evolvetur  homo , in  sinum  suum  recipiunt , i.  e. 
concipiunt,  gravidae  evadunt.  Hoc  in  statu  supremum  voca- 
tionis suae  in  hac  vita  culmen  attingunt,  atque  parvum  referunt 
mundum , in  quo  novus  iterum  producitur  homo  , et  illustris  Crea- 
toris gloria  relucet.  Illae  praecavent , ne  genus  humanum  fame, 

! bellis  et  peste  in  perniciem  abripiatur ; illae  speciem  suam  perenni 
ratione  conservant , incrementumque  populi,  in  cuius  stu- 
f dio  summum  Civitatis  principium  situm  est,  quam  maxime  pro- 
I movent. 

§.  2. 

. Ceterum  societatis  tam  privatae  , quam  publicae  felicitas  et 
i salus  non  in  eo  solum  consistit,  ut  auctam  se  prole  videat,  secus 
I enim  felix  esset  quoque  civitas  infirmo,  miseroque  vulgo  et  Laza- 
^ rethis  plena ; atque  hinc  suapte  intelligitur , ut  debiles,  senes, 
i morbis  exhausti , scrophulosi , rhachitide  , arthritide  adfecti,  aut 
1 morbis  nervorum  gravibus , uti ; epilepsia  , catalepsi , chorea  St. 
I Viti  etc. , vel  hameoptbe , phthisi  etc.  laborantes  matrimonio  po- 
lius  renuncient , quam  ut  semet  adhuc  infeliciores  reddant. 


§.  3. 

Ut  igitur  vegeti  procreentur  infantes , sicque  finis  Civitatis 
in  aucto  civium  sanorum  numero  positus  , assequatur,  requiritur: 

a)  Aetas  legitima  et  proportionata  personarum  matrimonium 
contrahentium.  Nec  nimium  juvenilis,  nec  senilis  aetas  genera- 
tioni favet. 

b)  Utraque  pars  sil  relative  sana. 

c)  Amor  mutuus.  Denique 

(1)  Ut  sana  et  robusta,  atque  numerosa  progenies 'sperari 
possit , multum  confert  recta  virginum  et  masculorum  ante  initum 
matrimonium  infonratio , et  quidem  : ut  neocopulati  sciant  sibi 
moderari  in  negotio  sexuali  initio  coniugii ; quando  vir  uxori  et 
baec  viro  debitum  matrimoniale  jure  denegare  possit  etc. 

§.  4. 

Neque  tamen  sana  et  robusta  obtinebitur  progenies  , nisi 
gravidarum  iusta  habeatur  cura.  Ob  nexum  enim  im- 
mediatum inter  foetum  et  matrem,  omnes  influxus  noxii  in  matrem 
agentes,  ipsi  quoque  foetui  perniciosi  fiunt.  Plures  igitur  circa 
gravidas  erunt  observandae  regulae , quae  tamen  omnes  facile  ad 
((uatuor  revocari  possunt  generos,  quarum  primum  incumbit 
K e i p ubi  i c a e , alterum  obstringit  m e d i co  s ; tertium 
m a r i t o s ; quartum  denique  gravidas  ipsas. 

1.  onieia  quae  statum  concernunt  [uiblicum. 

§.  5. 

Civitatis  interesl  gravidas  a cunctis  tueri  injuriis;  incremen- 
tum enim  populi,  in  cuius  studio',  ut  supra  dictum,  summum  sta- 
tus publici  principium,  repositum  est , aliter  digne  promoveri  haud 
potest.  Tales  idcirco  dictandae  sunt  leges,  quarum  vi  omnes  et 
singuli  in  gravidas  certis  stringerentur  duci  moribus,  et  qui  reni- 
terentur , poenas  luant.  — Cura  autem  baec  Reipiiblicae  non  tan- 
tum ad  legitimas,  sed  etiam  ad  eas , quibus  extra  legale 
m atri  m o n i u m graviditas  contingit,  semel  extendat  est  necesse. 

§.  6. 

Debet  autem  Respublica  curare  , ut  gravidis  honor  suus  , et 
protectio  sua  tribuatur.  Antiquissimi  iam  populi , ut  Seiler  de 
privilegiis  gravidarum  habet,  gravidis  peculiaria  iura  tribuebant. 
Idem  testatur  historia  vetustissimorum  etiam  populorum. 

§.  7. 

Reipublicae  itaque  intererit  curare  , ut  omnes , gravidis  aut 
foetuiperniciosae  causae  sive  mechanicae,  sive  chemicae  et  dyna- 
mico-chemicae,  sive  denique  morales  amoveantur.  Severae  itaque 
terantur  ubique  leges  contra  omnes  in  eas  iniurias,  praecipue  contra 
percussores  ventris  , qui  ens  innocuum  facile  necare  possunt. 
Verba  etiam  acria  in  illas  e.vplosa  severe  vindicentur , nam  his 
({uoque  ira  , terror , tristitia  produci , his  vero  iterum  innumera 
mala,  matri  et  proli  gestae  perniciem  saepe  molientia  excitari  so- 
lent. Ipsae  etiam  Jurisdictiones  cum  gravidis  mansuete  agant, 
nullis  minis,  terriculamentis, minime  vero  poenis  adficiant.  Ita  fiet, 
ut,  quod  in  decus  et  emolumentum  generis  humani  gerunt  onus 
iisdem  tantisper  amoenius  reddatur,  ipsaeque  quadam  suavitate  ac 
proemio  adfici  videantur. 

§.  8. 

Sociali  etiam  respectu  debitos  , circa  grave  hoc  objectum, 
fieri  oportet  ordines  : placide  hinc  recipiantur : et  commodus  in 
conventibus  publicis  gravidis  cedatur  locus.  Primis  enim  gravidi- 
tatis mensibus  novam  incipit  vivere  uterus  vitam  : fluxus  menstruus 
intercipitur , uteri  energia  ad  perficiendum  fructum  exaltatur,  tur- 
baeque tam  in  partibus  vicinis  , quam  corpore  universo  cientur 
variae,  hinc  variae  surgunt  mutationes  plus  minus  abnormes. 
Notae  sunt  gravidarum  vomituritiones,  animi  deliquia,  spasmi,  quae 
phoenomena,  si  in  locis  pubiicis  erumpunt,  neque  ea  commode 
perferre , neque  locum  suum  deserere  possunt , multa  cohorte 
cinctae  , id  est , minus  commode  locatae.  Tardius  autem  , dum 
uterus  altius  extollitur,  et  prominet  venter,  pressio  huius  violenta 
ingentia  jiost  se  damna  non  trahere  non  potest ; quo  fit,  ut  inflam- 

inalio  uteri  oriatur,  ut  placenta  solvatur,  fluxus  erumpat,  et  ita 

foetus  lualrisque  simul  vita  saepius  improvido  modo  in  perniciem 
abripi  debeat. 

§.9. 

Sed  non  tantum  mechanicae  eiusmodi  potentiae  nocentes, 
verum  dynainicae  quoque  gravidis  et  foetui  suas  infligunt  noxas! 
Idcirco  Ordines  Reipublicae  eo  quoque  tendant  oportet  : ne  seu 
publicis  seu  privatis  terrificiis  spectaculis  interesse  ausinf.  — 
Rxempla  loquuntur  funestos  terroris  effectus  , quo  factum  est,  ut, 
perculsis  prius  nervis  matris,  uterique  subita  contractione  suborta, 
ipse  foetus  non  raro  expulsus , et  qui  expelli  non  poterat , futurae 
vitae  suae  tristi  stigmate  notatus  existeret.  An  connatae  Nevroses, 
ut  Epilepsia,  Convulsiones,  non  e hoc  frequenti  fonte  suam  sibi 
vindicent  causam?  An  matres  , quas  terror  subitus  perculit,  ipsae 
morbum  medelis  amplius  flecti  nescium , non  ex  eodem  fonte  jam 
toties  repetierunt?  An  matris  foetusque  interitus  non  inde  velo- 
citer iam  secutus  fuerit?  L.  B.  van  Swieten  intra  12  horas 
vidit  matrem,  foetumque  mori  obortum  incendium. — Gravia  haec 
sunt  et  profecto  attentione  omni  plus  quam  digna. 

§.  10. 

Ast  dum  a dictis  spectaculis  arcentur  gravidae,  videndum 
simul,  ut  objecta  terrefica  quoque  privatis  coerceantur  aedibus. 
— Huc  imagines  pictae  aut  sculptae , monstra  referentes , huc 
omnes  charactere  monstrorum  notati,  huc  mutilati,  laesi,  syn- 
coptici  et  epileptici  censeri  merentur. — Iam  Lycurgi  legibus 
stabilitum  fuit , ut  monstra  in  dissitas  regiones  deferantur,  ne 
intuitus  eorum  gravidis  noxas  inferat  : et  F r i e d e r i c u s IV.  Rex 
Danorum  , Xenodochion  erigi  curavit  pro  iis , qui  sua  deformi 
compage  sociis  hominibus , et  praecipue  gravidis  terrorem  incus- 
suri videbantur.  Et  sane  quampiam  sint,  qui  influxum  imaginatio- 
nis matris  in  foetum  aut  rident,  ant  acrius  negant;  facta  tamen  el 
fides  virorum  dignissimorum,  sua  pro  eodem  pon-igunt  argumenta. 
C.  L.  B.  van  Swieten  et  Boerh  a vius  multa  hanc  in  rem 
scriptis  prodidere  suis,  — et  Haenius  Viennae  de  Cathedra 

suis  auditoribus  publice  retulit  foetum  feminae  gravidae,  quae  viso 
militis  cranio  per  socium  in  rixa  dedolatu,  ipsa  infantem  cerebro 
dedolato,  et  sanguine  adluto  in  lucem  edidit.  — Heb en s tr  ei  f, 
Lipsiis  gravidam  ipse  vidit,  quae  dum  hominem  artubus  inferiori- 
bus orbum  intueretur , postmodum  eodem  vitio  adfectiim  peperit 
infantem.  — Malebranche  refert  Parisiis  vixisse  juvenem, 
qui  stultus  in  lucem  prodierat,  cruribus,  brachiis  fractis,  et  qui- 
dem iis  in  partibus,  quas  neferiis  hominibus  frangi  iubent  judices. 
Miserabilis  ille  juvenis  20  tamen  annis  vita  potitus  est;  dubitari 
autem  non  potest , inquit  ille , quin  tantum  malum  a crurifragii 
spectaculo  ortum  habuerit , cui  paulo  ante  partum  mater  interfu- 
erat; huius  videlicet  imaginationem  horrendi  illius  spectaculi 
aspectus  ita  commoverat , ut  delicatioribus  pueri  membris  tristia 
haec  vestigia  imprimerentur.  Quodsi  non  ita  frequenter  accidat, 
nasci  monstra  et  Infanles  distortos  ac  plane  deformes,  saepe 
tamen  contingit,  ut  notis  quibusdam  et  maculis  signentur.  Si  gra- 
vida ardentius  pomum,  uvas,  fraga  aliaque  id  genus  cupierit, 
infanti  nascituro  non  infrequenter  pomi,  aut  uvae  , vel  fragi  etc. 
imago  distincta  imprimetur.  Tantum  in  pueros  valet  matris  imagi- 
natio! Denique  non  physicam  tantum  corporis  constitutionem  per- 
turbare et  corrumpere  potest  parentis  imaginatio,  sed  mentis 
etiam  infirmitates  in  pueros  traducere.  Quod  genitrix  amat,  quod 
metuit,  quod  horret,  infans  amabit,  metuet,  horrebit,  ut  varriis 
constat  exemplis.  Dum  Maria  Stuart  Regem  J a cohum  in 
utero  gestaret,  ipsius  sub  oculis  morte  violenta  Italus  quidam  fuit 
interemptus.  Quo  spectaculo  vehementer  commota  , tantam  par- 
vulo transmisit  impressionem,  ut  maturam  aetatem  assecutus,  ad 
ensis  conspectum  contremisceret,  palleret,  vultumque  ab  eo  de- 
torquere cogeretur. — Sed  etsi  ratio  horum  phoenomenorum  atris 
tenebris  tecta  sit,  e summis  tamen  principiis  naturae  lucem  quam- 
quam extrahere  licet ; verum  enimvero  , si  vis  dynamica  uberius 
j)onderetur ; si  sedes  eius  et  efficacia  maxime  in  systemate  nervo- 
rum resideat,  cur  actio  eiusdem  in  foetum  usque  derivari  non 
posset?  id  quod  in  imaginatione  circa  producendos  et  sanandos 
mordos  non  admiramur! 

§.  U. 

Civitatis  porro  intereit  curare,  ne  horidae  historiae  diariis 
pro  matronis,  aut  diariis  popularibus  e quibus  mox  per  omnium 
ora  cii cumferuntur  et  gravidis  noxam  inferre  possunt,  tam  fre- 
quenter insei antur.  ()uis  nescit,  quantas  unicum  saepe  verbum  in 
animo  mutationes  inducit,  quae  electrici  ictus  instar  mox  totum 
feriunt  corpus  ? Habet  id  praecipue  locum  apud  gravidas  , quae 
in  hoc  statu  magna  irritabilitate  gaudent , et  vel  ab  exiguis  impe- 
ressionibus  ingentem,  exerunt  reactionem  corpori,  mentique  damna 
illaturam.  Quid  igitur  sibi  verba  horrida  potestatis  in  gravidas 
adrogent , sponte  patet.  Exemplum  hanc  in  rem  narrat , Sueto- 
nius : mater  filiae  suae  gravidae,  alto  mane  sua  gaudia  supereo 
depromsit,  quod  eam  tam  placide  dormientem  invenerit,  ut  incen- 
dii sub  noctem  orti  inscia , terroris  poenam  evaserit ; — verum 
filia  audita  incendii  voce  subito  conremiscens , metorrhagiam  et 
una  abortum  passa  est. 

§.  12. 

Ubique  fere  locorum  lex  saluberrima  ecquidem  iani  lata  est, 
qua  severe  prohibetur,  ne  obstetrices,  pharmacopoei , et  chyrurgi, 
aliique  profani  talia  porrigant  remedia , quibus  foetus  expelli , imo 
mater  quoque  in  periculum  conjici  potest , inter  haec  emetica, 
calharctica , stimulantia  et  venaesectio  praecipuam  attentionem 
merentur;  — at  vero  virtus  legis  hujus  nondum  tanta  est,  ut, 
non  dico  sancte  stricteque  , sed  nec  quidem  laxe  plurimis  in  locis 
observetur.  — Quid  quod  in  urbibus  nonnullis  anus  de  foro , talia 
pharinaca  levissimo  pretio  lapsis  vendere  non  raro  consueverit  ? 
et  apud  quaestores , saepe  etiam  apud  dardanarios  an  non  omnia 
vilibus  nummis  hunc  in  finem  servitura  comparari  possint?  — 
Noscuntur  in  obscuris  quoque  villis  mulierculae,  quae  parvo  lucro 
impia  consilia  gravidis  casu  indere  , et  media  ad  scopum  neces- 
saria dictare  non  verentur.  lam  Hippocrates  de  morbis  mulierum 
scribens  ait : abortiones  graviores  sunt , quam  partus ; non  enim 
citra  violentiam  embrio  corrumpitur,  sive  medicamento,  sive  potu, 
vel  re  alia  quapiam.  — Hoc  in  casu  periculum  est  uterum  inllam- 

mari , ulcerari.  — Et  certe  non  solum  observationes  nostro  quo- 
que aevo  ubique  institutae,  verum  et  ratio  directe  demonstrat, 
noxium  pro  abortu  adhibitorum  remediorum  influxum. 

§.  13. 

Plurimae  gravidae  tantis  saepe  aerumnis  expositae  .sunt , ut 
praestiti  auxilii  valorem,  dum  intime  vellent,  rependere  haud 
possint , atque  sic  vel  sibi  relictae  , vel  rudibus  manibus  traditae 
una  cum  prole,  quam  gerunt  ingentibus  non  raro  coacto  modo 
subjiciuntur  malis;  ac  ideo  summum  in  Rempublicam  quoad  augen- 
dum civium  numerum  redundat  emolumentum  exinde  , si  obstet- 
rices bene  institutae , publico  alantur  stipendio  : obstetrices  enim 
ignarae,  necessariis  graviditatis  phoenomenis  in  lucem  emergen- 
tibus , haec  statim  pro  abnormibus  declarant,  remedia  commen- 
dant, quibus  cum  innocenti  inscitia  morbum  tollere  velint,  foetui, 
et  matri  labem  inferunt  saepe  indelebilem. 

§.  14. 

Sed  quemadmodum  gravitas  rei  exposcit,  ut  in  pago  singulo 
adsit  obstetrix  publice  instituta,  publiceque  dotata;  ita  mehercle  ! 
necessum  est,  ut  in  omni  adminimum  dictrictii  adsit  obstetri- 
cator versatus  in  arte,  qui  melius  instrumenta  tractare,  suo 
tempore  audax  esse  scit , queinve  obstetrix  in  casibus  gravio- 
ribus sub  poena  advocare  teneatur.  Vetulis  aliisque  personis  ille- 
gitimis, cum  neglectu  obstetricis,  autobstetricatoris,  parturientibus 
adsistere,  nisi  extrema  urserit  necessitas,  sub  poena  inter- 
dictum sit,  quia  sic  ut  iam  dictum,  parturiens  et  neonata  pro- 
les noxam  experiri  potest , et  in  casibus  criminalibus  nulla 
habetur  clarificatio. 


§.  15. 

Si  parturiens  obstinax  consiliis  obstetricis,  obstetricatoris 
aut  plane  medici  non  cederet , sacerdos  est  advocandus.  In  illis 
casibus,  ubi  iam  tempore  graviditatis  evictum  fuerat, parium  nor- 
mali modo  et  via  fieri  non  posse  Physicus  advocari  debet,  qui  cum 

obstetricalore  consilium  ineat  circa  avertenda  pericula.  Citra  ma- 
tris parturientis  assensum  operationem  fors  lethalem  suscipere 
medici  non  audeant,  si  tamen  parturiens  sub  ipso  partu  morere- 
tur , tunc  ad  foetum  salvandum  sectio  caesarea  illico  suscipiatur. 
Determinatio  autem  num  mater  asphyctica  vel  mortua  sit,  aut  num 
sectio  caesarea  necessaria  sit^  obstetrici  non  convenit. 

§.  16. 

Postremum  denique  Reipublicae  munus  circa  gravidas  in  eo 
consistet,  ut  erigat  locum,  quo  gravidae  pauperes  et  lapsae  reci- 
piantur. Quid  enim  aequius  , quam  egenis  , laboribus  impotenti- 
bus, aut  quibus  labor  perniciem  struit,  humanum  ferre  opem? 
Sane  multae  sunt  mediis  Vitae  necessariis  ita  orbae , ut  neque  fa- 
mem sedare,  sed  neque  ea,  quae  partus  deposcit  impendere  que- 
ant. Hac  sub  verum  positione  et  ante  et  post  partum  laboribus 
adfligi , eius  sub  ipsa  gravissima  functione  curis  aterrimis  obrui 
coguntur , quibus  omnibus  et  suae , et  foetus  aut  infantis  vitae 
ruinam  praematurum  parant. 

II.  Officia  medicorum  erga  gravidas. 

§.  17. 

Caterva  ofTiciorum  , quibus  medici  erga  Rempublicam , erga 
socios  homines  sanos  et  aegros,  mortique  proximos  ligantur  ingens 
quidem  est ; sed  tamen  graviter,  et  veluti  cum  quadam  praelatione 
gravidis  obstringuntur.  — Verum  haec  etiam  officia  una  e dignis- 
simis medicinae  partibus,  videlicet  Obstetricia , satis  abunde  pro- 
ponit, adeo,  ut  caeteris,  quae  huc  referenda  essent,  praeter- 
missis , ea  solum , quae  maxima  attentione  digna  sunt , hic  expo- 
nenda veniant. 

§.  18. 

Multae  mutationes  molestae  vel  negligi , vel  obstetricibus 
tractandae  relinqui  possunt , ut  id  exemplo  gravidarum  plurium, 
quae  functionem  hanc  sine  medicorum  influxu  percurrunt , com- 
probari videmus;  dum  tamen  momenta  causalia,  quibus  abortus 


produci  possent  in  lucem  emergerent , medici  ratio  et  experientia 
in  consilium  vocanda  erunt,  atque  eo  dirigenda,  ut  causae  tam 
disponentes , quam  excitantes  amoveri , aut  si  fieri  nequiret , sal- 
tem abortu  secuto  , aut  foetu , intra  uteri  limites  peremto  , mater 
periculo  eripi  valeat. 

§.  19. 

Causae  ad  abortum  disponentes , universales  vel  topicae, 
eaeque  tam  dynamicae  quam  materiales  esse  possunt.  — Uni- 
versalibus adnumeratur  : sanguinis  copia  vel  inopia , eius  acris 
aut  tenuis  indoles ; debilitas  universalis , laxitas  compagis  totius, 
irritabilitas  exaltata.  — Ad  topicas  referentur  ; uteri  debilitas, 
laxitas,  rigiditas,  nimia  irritabilitas,  aliaque  vitia  conceptionem 
tamen  haud  impedientia. 

§.  20. 

Propositis  causis  disponentibus  , excitantes  restat  exponere. 
Quamvis  vero  hae  medico  omni  notae  esse  debeant,  et  officia 
medicis  hic  adducere , superfluum  esse  videatur,  ob  arctum  tamen 
materiae  huius  nexum  praeteriri  nequaquam  potuerunt.  Aptior 
tamen  locus  pluribus  causis  excitantibus  ibi  assignandus  esse  cen- 
setur , ubi  de  officiis  partim  maritorum  erga  uxores , partim  vero 
gravidarum  erga  se  ipsas  verba  facturus  sum;  nam  hae  eius  sunt 
potissimum  indolis , ut  medicis  tantum  proferendae , illis  autem 
strictissime  observandae  incumbant.  — Sunt  tamen  nonnullae  nisi 
prudentia  et  solertia  medici  avertendae , uti  : vitia  primarum  via- 
rum , vomitus  violentus , tenesmus,  dysenteria , febris,  orgasmus, 
convulsiones,  spasmi,  atque  neurosium  ceterarum  integra 
cohors. 

§.  21. 

Dispositione  pro  virili,  ubi  licet,  apud  gravidas  immutata, 
atque  causis  abortum  excitare  valentibus  remotis  , foetus  felici- 
ter ad  partum  usque  provehetur.  Sed  ubi  natura  et  ars  misero 
succurrere  nullatenus  valebunt,  ille  peribit,  atque  tunc  summa 
medici  cura  eo  convertenda,  ut  quam  citissime  corpus  matris 

( odciii  libciclui  , licUiC(|ito  salvum  omni  ox  iicrvo  scrvurc  studcut. 
Uidd  , quomodo,  quando  iii  dictis  omnibus  agendum  sil,  vastissi- 
mum medicinae  studium  uberius  docebit. 

III.  Officia  maritorum  erga  uxores  gravidas. 

§.  22. 

Magno  in  honore  habenda  a marito  est  uxor,  non  quidem  ut 
domina  ne  mariti  auctoritas  vilescat,  et  ipse  uxori  nupsisse 
videatur,  quo  casu  de  totius  societatis  honore  actum  esset — sed 
ut  vitae  socia,  quae  ut  jus  civile  loquitur  (1.  13. 1.  de  di  gnit.) 
ex  ipsa  conditione  status  conjugalis  „corruscat  radiis  marili“  et 
cui  habitus  a marito  , honor  in  ipsammet  reflectitur.  — Svavi  et 
leni  imperio  est  porro  uxor  gubernanda  ita,  ut  imbecillioris  sexus 
errata  tum  dissimulentur , tum  si  dissimulanda  non  sint,  placidis  ut 
plurimum  verbis  — vel  certe  non  duris  nimium  — corrigantur; 
illi  profecto  mariti , qui  sexu  suo  confisi , scommatibus  atque  ver- 
beribus in  uxores  suas  animadvertunt,  mulionibus  potius,  aut  aga- 
sonibus , quam  honestis  conjugibus  sunt  accensendi.  Certe  apud 
Romanos  verbera  uxori  illata,  inter  causas  divortii,  ab  illa  pe- 
tendi habebuntui’.  Ubi  vero  uxor  gravida  evaserit , maritus  toto 
graviditatis  tempore  eandem  quam  manusetissime  tractet,  atque 
a laboribus , imprimis  gravioribus,  dispenset.  Circa  finem  gravidi- 
tatis solitariam  illam  nunquam  relinquat , ubi  se  uxor  male  sense- 
rit , de  auxilio  illico  prospiciat ; imminente  vero  iam  non  adeo 
post  longum  tempus  partu,  obstetricem  bene  informatam  advocare 
non  intermittat. 

§.  23. 

A coitu  cum  uxore  gravida  maritus,  primis  praecipue  duobus 
mensibus  post  conceptionem , et  versus  finem  graviditatis  , absti- 
neat. Quod  enim  coitus,  quem  nonnulli  initio  graviditatis  innocuum 
esse  statuunt,  sub  graviditate  semper  noxius  esse  possit  natura 
rei,  et  exempla  abunde  docent.  Klinkosch  dicit,  quod  foetus 
primis  temporibus  teneris,  et  facile  solubilibus  fibris  constet,  qui 

aniplexioiie  fervidiore  ubi  abdoineii  imprimitur,  uterus  vero 
dehiscens  per  membrum  virile  validius  sursum  et  ad  latera  urge- 
tur , facillime  annihilari  potest.  Cum  uterus  post  conceptionem 
vitam  vegetiorem  vivat,  vasaque  eius  magis  evoluta,  turgidiora 
sint,  hinc  facile  per  irritationem , coitus  ope  provocatam , hae- 
morrhagiae aut  inflammationes  oriri  possunt.  — Ac  ideo  iam  S. 
Hy  eroni  mus  monuit:  „Illi,  qui  pro  bono  publico,  et  generis 
humani  matrimonio  junguntur  , adminus  animalia  irrationalia  se- 
querentur, et  dum  feminae  illorum  gravidae  sunt,  fructum  pul- 
( lulantem  per  coitum  non  destruant,  seque  non  qua  maritos,  aut 
amatores  , sed  qua  amicos  exhibeant. “ 

§.  24. 

Expositis  officiis  maritorum  erga  uxores  praegnantes , aptus 
1 mihi  videbatur  locus  succincte  commemorare  ea  quoque  officia, 
quibus  parentes,  cognati,  tutores  et  heri  stringantur 
erga  personas,  queis  graviditas  extra  statum  contigit  matrimo- 
nialem. — Quidquid  ergo  de  gravidis , parturientibus  et  puer- 
peris in  legitimo  dixi  matrimonio  ^ id  ipsum  etiam  procurandum 
circa  personas  sexus  sequioris , quae  extra  matrimonium  utero 
concipiunt  et  pariunt,  aequali  quippe  iure  gaudent,  eoque  magis 
reflexionem  merentur , quod  plerumque  miseriores  omnibus  des- 
tituantur, animo  plerumque  infirmae  sint,  et  ut  iis  dematur  ansa 
• et  occasio  saeviendi  in  foetum  , quem  utero  gestarunt.  — Paren- 

I tibus  itaque,  tutoribus  et  heris  interdictum  sit,  tales  personas 
n ignominiis  adficere,  crude  tractare,  minime  vero  licet  praegnan- 

II  tem  talem  ex  urbe  , domo  , et  Familia  exterminare.  Nullo  modo 
il  tolerandum , ut  seductis  titulus  virginum  honestarum  denegetur, 
1 vel  ut  cogantur  peculiari  vestitu  incedere , ut  publica  despon- 
i satione  careant,  sed  adhuc  minus,  ut  proles  illegitimae  ab  officiis, 
1 honoribusque  excludantur. 

§.  25. 

Ne  tamen  numerus  spuriarum  prolium  nimium  in  modum 
; augeatur , curandum  : ut  omnes  causae  removeantur , quibus 
' matrimonia  difficilia  reduntur;  educatio  tam  privata,  quam  pub- 

lica  j liiin  ol  praocipiic  ])uc'lluruui  diriiratur  in  conservandam  pudi- 
ciliain  ct  Gaslilalem,  j)arenlcs,  tulorcs  el  licri  occasionem  coeundi 
extra  statum  matrimonialem  quantum  fieri  potest  imjjediant;  Res- 
publica id  conetur  elTicere,  ul  lenae  el  lupanaria  auferantur.  Si 
tamen  contingat  personam  extra  matrimonium  gravidam  fieri,  ea, 
ut  dictum,  omnimode  protegatur,  populusque  informetur,  ut 
potius  commiseratione  quam  indignatione  ducatur  erga  miseras 
tales  seductas  personas.  — 


IV.  Oflicia  gra\i(lanim  erga  semet  ipsas. 

§.  26. 

Postremum  ofFicioriim  genus  gravidas  ipsas  concernit.  Ca- 
terva malorum  saepe  gravidas  et  foetum  ferit,  quam  illae  sibi 
proprio  vitio,  neglectis  omnibus  in  hoc  statu  vivendi  legibus, 
contrahunt,  atque  sic  abortibus,  horumque  sequelis  insignem 
praebent  occasionem.  Idcirco  miramur  illicita  gravidarum  opera 
non  raro,  et  illas  obligationum  suarum  leviter  oblivisci  merito 
querimur.  — 

§.  27. 

Itaque  cum  universim  quod  vitam  recte  tuendam , omnia, 
quae  modum  excedunt,  eidem  noxia  sint,  vitandus  est  gravidis: 
Abusus  ciborum  stimulantium,  e t m u 1 1 u in  n u t r i en- 
t i u m , vel  et  e contra;  sic  et  abusus  potuum  s p i- 
ri  tuo  sorum.  Cibi  nimia  copia  ingesti  in  validioribus  plethoram 
et  erelhysinum  , haemorrhagias  et  abortum  ; in  debilioribus , vel 
si  cibi  malae  fuerint  indolis , praecipue  difficulter  digerendi,  vitia 
primarum  viarum  provocant,  haec  adpetitum  destruunt,  vomi- 
tum, diarrhoeam,  tormina  post  se  trahunt,  gastritidem  et  febrim 
gastricam  excitant,  fluxum  sanguinis  in  utero  eliciunt  perquam 
frequenter.  Quid  ciborum  defectus  inducat  sponte  fluit.  Quod 
potus  spirituosos  attinet,  hi  exacuunt  humores  maternos,  cale- 
faciunt, rarefaciunt,  atque  ita  circulationem , respirationem  ve- 
hementer propellunt , unde  fit , ut  febris  inflammatoria , vel  in- 

; llaminatio  topica  uteri,  lltixus  sanguinis  uteri  cum  saepe  tristi 
exitu  sequi  soleant.  — Tristes  observamus  , potum  cremati  in 
1 classe  inferiore  proh  dolor ! de  die  in  diem  magis  invalescere, 
I summo  in  foetus  nocumento.  Foetus  enim  omnes  rationes  matris 
;i  participant,  et  ubi  per  abusum  stimuli  huius  debilitas  et  exhaustio 
j vitae  nerveae  provocatur,  quin  fiat  ut  foetus  hinc  non  patiantur  non 

i concipio.  Sic  E s q u i r o 1 et  P i n e 1 1 referunt  plurimos  fatuos,  et 
^ fatuas  matre  ebriosa  natas  fuisse.  Teste  Rie  d 1 in  o femina 
\ ebriosa  e septem  foetubus  quos  peperit , nec  unum  adolescere 

ii  vidit.  Ziickert  dicit:  si  vel  ma!xime  conceperint  ebriosae , aut 
i ante  tempus  parient,  aut  foetus  edent  tam  imbecilles,  ut  vix  per 
^ aliquod  dios  supervivant.  — Accedit  huc  inclinatio  ebriosarum  in 
I rixas , sub  quibus  abdomen  saepe  patitur , et  quoties  non  abor- 
i liuntur  tales  ebriosae,  quae  titubando  infirmissime  gradientes  la- 
( buntur?  Abusum  spirituosorum  causam  plurimarum  nervosium, 
1 abortuum , expositionisve  infantum  , et  infanticidii  plures  egregii 
j auctores  adnotarunt,  quare  huius  restrictionem  inter  maxime  j)ia 
1 desideria  referri  quis  dubitabit?  Roma;  Carthago  contra 
I ebrios  poenam  statuit,  et  feminae  potae  in  jus  vocatae,  post  par- 
I tum  poena  adulterii  et  fornicationis  adflictae  fuerunt.  — Sicut 

vero  in  classe  hominum  inferiore  polus  cremati;  ita  in  superiori- 
bus bydromania,  theae  et  cofieae  abusus  suas  habet  in  foetum 
I noxas.  Per  priora  quidem  laxitas  , cachexia  serosa , et  hydrocep- 
balus,  per  posterius  autem  ob  plethoram  abdominalem  inductam 
vilia  plethorae  jam  recensita,  oriuntur. 

S.  28. 

Motus  sub  graviditate  intermissus  noxius  est,  quod  digestio 
ceteroquin  tempore  hoc  debilior  per  motum  neglectum  magis  lan- 
gueat , unde  et  cbylificalio , et  sanguificatio  imperfectior  humo- 
rum cruditatem  generat , quare  in  foetu  habitus  lymphaticus  pro 
parte  originem  suam  debet.  — Gravidae  ruri  colendo  natae  minus 
periculi  e neglecta  quiete  metuendum  habent;  at  quibus  fortuna 
sublime  cessit  genus  , quibus  divitiae  congestae , quibus  in  urbe 
modus  vivendi  obtingii,  iq  quibus  idcirco  labor  moderatus  e 

praojiKlicio  derogat,  haii  nuillae  lerimil  noxae,  llaquc  universae 
quidem , sed  imprimis  conslitulione  laxa  praeditae , et  anomaliis 
alvi  obnoxiae  dignentur  nimium  vitare  (luietem.  — 

S.  29. 

Sed  quemadmodum  motus  neglectus,  ita  motus  sive  activus, 
sive  passivus  validior  aeque  nocent;  quare  saltus  , equitatio  aut 
vectio  super  strata  aspera , labores  graviores,  cum  adstrictione 
virium  majori  saepe  coi-pore  antrorsurn  inclinato  peragendi , ob 
inductam  uteri  compressionem  situs  foetus  irregulares  et  curva- 
turas , haemorrhagias , partus  praematuros , aut  abortus  causant.  , 
Elucet  hinc  una,  quantum  conferre  possint  malae  conscientiae  ! 
mulieres  ad  abortum,  si  aliis  mediis  careant,  per  susceptos  huius-  ] 
modi  motus , imprimis  per  labores  cum  motu  conjunctos , procu-  j 
randum  et  foetum  necandum.  — ! 

I 

§.  30. 

Vestitus.  Relationes  hominis  variae , varium  quoque  ves- 
titus genus  eligunt;  neque  quis  tam  pertinax  erit,  ut  eandem, 
quam  rigida  hyeme  fervidis  etiam  aestatibus  geramus  pelleam 
vestem.  Id  utinam  utero  gravido  benedictae  omnes  agnoscere  j 
vellent  feminae!  Sed  quo  virgines  olim  usae,  eodem  proh  dolor.  | 
gravidae  quoque  in  sui  foetusque  ruinam  et  summum  Matrumfa- 
milias  dedecus  uti ; vestitu  plusquam  desiderant , studio  servan-  | 
dae  vel  mentiendae,  quae  virginibus  competit,  formae.  Ideo 
thoraces  toti  etiam  sexui  noxias  , non  tantum  non  reponunt ; < 

sed  insuper  firmis  fulcris  prominentem  ventrem  reprimere  , cir- 
culis item  ferreis  aut  de  Balenae  ossibus  factis  eundem  cingere 
vane  noverunt.  Sed  vero  foetus  mole  crescit , antrorsurn , sur- 
sumque  fertur,  atque  ideo  ventrem  e.xtendit,  organaque  sibi 
vicina  premit , in  functione  sua  impedit;  an  sub  hac  rerum  posi- 
tione vestes  thoracis  et  ventris  non  sint  relaxandae? 

Hypocrates  jam  de  genitura  ait : ^Corpus  embryonis  in  utero, 
si  hic  angustetur,  mutilari  est  necesse.‘^  — 

Causa  partus  facilis  in  Syria,  vel  apud  nostrates  rusticas  justo 

I inde  repetenda,  qiiod  feminae  Ihoraculis  aut  vestibus  constrin- 
1 gentibus  quibusvis  abstineant.  — 

§.  31. 

Magnam  utero  gravido  stragem  per  coitum  inferri  supra 
; iam  abunde  ostendi , hic  tantum  commemorare  volo  quodsi  abor- 
tus in  sequelam  coitus  secutus  non  fuerit , tunc  vel  monstra  nas- 
cuntur, vel  foetus  mortuus,  aut  cito  moriturus  gignitur,  aut  cui 
vivere  licet,  hic  debilis,  fatumque  suum  terrestrem  emetietur 
! cursum. 

§.  32. 

Usus  remediorum  drasti  eorum  scopo  abortum  'pro- 
curandi, si  hic  etiam  non  contingat , quantum  detrimenti  foelui 
, adferre  debeat,  facile  est  dijudicatu  vel  exinde,  quod  partum  aut 
praematurum , aut  immaturum  cieat , ubi  foetus  enixus  ceteroquin 
summe  irritabilis  et  sensibilis  influxibus  cosmicis  plane  non , vel 
aegre  saltem  resistere  valet,  et  ubi  patriae  civis  summe  utilis  fu- 
turus nasci  potuisset , nunc  in  detrimentum  eius  natus  est. 

§.  33, 

Consuetudo  pia  quarumdam  gravidarum  tempore  hye- 
mis,  ubi  hae  saepe  super  glacie  gradientes  facile  labuntur , aut 
pelvi  minus  contra  frigus  munita,  etiam  per  horas  in  ecclesia 
morentur,  magnos  habet  influxus,  quatenus  circuitu  sanguinis  in 
atero  retardato,  stases  et  inflammationes  generantur,  unde  hic  ad 
contractiones  spasticas  , et  haemorrhagias  invitatur  , omnes  se- 
quelas ex  contractione  uteri , haemorrhagiisque  orriri  solitas  post 
se  trahens.  J.  P.  Frank  commemorat  tumorem,  ex  hac  causa 
ortum,  sub  partu  omni  respectu  molestissimum.  — 

§.34. 

Abortus  frequenter  a nixibus  ortos  fuisse  experientia  docet. 
Sub  nixu  enim  aer  inspiratus , rima  glottidis  clausa  pulmonibus 
coercetur,  diaphragma  dehiscit,  et  figitur,  musculi  abdomina- 
es  aeque  contrahuntur,  hac  ratione  cavum  abdominis  coarctatur, 
>rganaque  ibidem  contenta  premuntur,  prae  reliquis  uterus  vesica 
trinaria  ct  intestinum  rectum,  quia  diachragmati  objacent.  Patet 

hinc  nixum  in  ulei  um  scMiiper  agere , qui  vere  cum  a volunfale 
dependeat,  debiles  el  plelhoricae  a nixu  abstineant,  ne  repetita 
pressione  uteri,  idem  exacerbatus,  ingenti  copia  sanguinis  mat- 
rem et  roetiim  vita  spoliet.  — Denique 

§.  35. 

Animi  affectus  sive  excitantes,  sive  deprimen- 
t e s magnum  in  organismum  femineum  sensibiliorem , et  irritabi- 
liorem, et  per  hunc  mediate  in  foetum  exerere  influxum  experien- 
tia quotidiana  docet.  Matres  namque  mansuetae,  nec.^b  gravidi- 
tate affectibus  indulgentes,  mansuetas  generare  solent  proles;  ubi 
e contra  matres  animi  affectibus,  praecipue  irae  indulgentes,  proles 
clamorosas,  spasmis  adflictas  in  lucem  edunt.  — Saepe  ob  in- 
fluxum matris  iracundae  ipse  foetus  spasmis  agitatus , situs  irre- 
gulares acquirit , quibus  diutius  durantibus  curvaturas  membro- 
rum oriri  posse  e praecedentibus  patet.  Quoties  autem  fit,  ut 
post  animi  commotionem  talem  mox  abortus  sequatur.  Exemplo 
sint  verba  cel  v an  Sw  ie  te  n : ,,Foemina  30  annorum , robusta 
et  procerae  staturae  cum  termino  graviditatis  proxima  esset,  su- 
bito excandescit  ira , dum  vicina  mulier  puerum  suum  quinquen- 
nem percuteret.  Mox  aliquid  insoliti  sentiens  in  corpore  praedixit 
se  inde  morituram.  Post  aliquot  dies  subito  profusa  uteri  hae- 
morrhagia sequitur,  unde  convulsa  periit,  antequam  quid  lentari 
posset,  ut  servaretur.  In  cadavere  invenebantur  bini  foetus 
masculi , sanguine  nigro , coagulato  tecli.“  — Vitent  ergo  nimias 
adfectiones  animi  gravidae,  vitenlque  socii  homines,  ne  in  iis  qua- 
cunque ratione  vehementes  excitent  adfeclus  , praesertim  depri- 
mentes. Huc  animi  affectus  deprimentes  , per  persuasionem  par- 
tus difficilis  futuri,  quam  vetulae  aut  obstetrices  in  longis  saepe 
narrationibus  in  gravidis  pervocant , referuntur.  Si  itaque  unquam 
profecto  in  graviditate  femina  senes  socias  fugiat,  quibus  operan- 
tibus et  virginum  castitas  , et  uxorum  fidelitas  saepe  seducitur! 

§.  36.  , 

His  praemissis  influxus  sexus  sequioris  — cui  convenit  cau- 
sas nocentes  evitare  vel  non  — in  foetus  vitam  physicam  abunde 

palet,  intlequc  morborum  infantilium  plurimorum,  quorum  non 
pauci  per  neglecta  reliqua  quoque  officia  matrum  oriuntur,  uber- 
rima scaturigo  est,  ut  asserere  adeo  audeam,  calamitatum  plu- 
rimarum, quas  homo  patitur  non  alios  quam  parentes  esse  auctores, 
et  a quibus  vitam  participavit , ab  illis  et  mortis  repetat  fomitem. 
Ex  omnibus  autem  luicadusque  dictis  patet,  omnia  circa  gravidas 
officia  eo  unice  tendere  , ut  potentiae  nocentes  ab  iis  avertentur. 
Utinam  non  tantum  Respublica , Medici , Mariti  et  ipsae  Gravidae, 
sed  et  singuli  socii  homines  amore  vero,  et  reverentia  erga  eas 
incensi,  haec  officia  suae  imprimerent  conscientiae,  eaque  ad 
amussim  observare  non  intermitterent!  — 


Theses. 


1.  Educatio  feminarum  melius  coordinanda,  ut  sic  matres 

evasurae  se  et  foetum  tueri  noverint. 

« 

2.  Mariti  feminas  suas  gravidas  inurbane  tractantes  puniendi 
essent. 

3.  Febris  symptoma,  non  morbus  est. 

4.  Nec  attritus , nec  fermentationis  theoria  sufficienter  il- 
lustrant processum  digestionis. 

5.  Diaetetica,  remedium  praeservativum  optimum, 

G.  Homines  indigent  medico. 

7.  Non  tamen  ars , sed  natura  sanat  morbum. 

8.  Contagium  ulceris  syphilitici  ab  eo  blennorrhoeae  maxime 

differt.  i 

9.  Scrophulosis  cum  tuberculosi  non  est  idem  morbus. 


